Hannu Joensivu

Hannu Olavi Markus Joensivu (s. 12. elokuuta 1957 Viljakkala) toimi Tuusulan kunnanjohtajana vuosina 2001–2017.  Joensivu on koulutukseltaan yhteiskuntatieteiden maisteri.

Joensivu joutui Tuusulassa toimimaan varsin laajaa ja puoluerajat ylittävää oppositiota vastaan. Selvitysten jälkeen Joensivu sai kuitenkin valtuustolta luottamuksen keväällä 2014. Tuusulan kunnassa päätettiin tämän jälkeen siirtyä pormestarimalliin, mikä lakkautti kunnanjohtajan viran kesäkuusta 2017 alkaen. 

Vuosina 1980–1983 hän oli Pylkönmäen ja 1983–1986 Ruotsinpyhtään kunnanjohtaja sekä 1999–2001 Forssan kaupunginjohtaja. Hän työskenteli myös useissa tehtävissä OP Yrityspankissa.

 Lähteet 

Luokka:Pylkönmäen kunnanjohtajat
Luokka:Ruotsinpyhtään kunnanjohtajat
Luokka:Forssan kauppalan- ja kaupunginjohtajat
Luokka:Tuusulan kunnanjohtajat ja pormestarit
Luokka:Vuonna 1957 syntyneet
Luokka:Elävät henkilöt